মাদ্রাসা-এ তৈয়্যবিয়া ইসলামিয়া সুন্নিয়া ফাজিল
মাদ্রাসা-এ তৈয়্যবিয়া ইসলামিয়া সুন্নিয়া ফাযিল (ডিগ্রী) চট্টগ্রাম জেলার হালিশহর থানায় অবস্থিত একটি আলিয়া মাদ্রাসা ও ধর্মীয় শিক্ষাপ্রতিষ্ঠান। তবে মাদ্রাসাটি তৈয়্যবিয়া ইসলামিয়া সুন্নিয়া ফাজিল মাদ্রাসা নামেও পরিচিত। ১৯৭৫ সালে প্রতিষ্ঠিত এই আলিয়া মাদ্রাসা আনজুমান এ রহমানিয়া আহমদিয়া সুন্নিয়া ট্রাস্টের ব্যবস্থাপনায় পরিচালিত হয়ে আসছে। মাদ্রাসাটি উচ্চ ডিগ্রির জন্য ইসলামি আরবি বিশ্ববিদ্যালয় অধিভুক্ত একটি মাদ্রাসা।